Lisaks Euroopa Ühendust moodustavate riikide oma seadustele eksisteerib ka ühine, Euroopa Ühenduse  seadusandlus, mis on ühtviisi kohustuslik kõigile liikmesriikidele. EÜ seadusandlikud aktid on ülimuslikud liikmesriikide seaduste ees. Ükski riiklik kogu ei saa kuulutada mingit EÜ seadust kehtetuks, selline õigus on ainult Euroopa Kohtul. EÜ seadusandlus koosneb direktiividest, määrustest ja otsustest. Ülejäänud aktid ei ole siduvad.